《大田坪八景 其四 西岩吐奇》
明代·赖万耀

岩碧嶙峋耸巨阿，半藏天处半藤萝。谷中敲月千峰静，木末吟风万壑和。

试剑巉岩连斗落，振衣危磴碍云过。遥看琼玉交加翠，应识函关紫气多。

作者简介：赖万耀，字天熙，一字嵩葵。英德人。明神宗万历四十三年（一六一五）举人，明熹宗天启二年（一六二二）进士。初任江西乐平知县，历任总理苏松等处漕务，积劳卒于任。赠光禄寺少卿，祀乡贤。清道光《英德县志》卷一一有传。